RESOLUCIÓN do 27 de febreiro de 2023, da Dirección Xeral de Relacións Laborais, pola que se dispón a inscrición no rexistro e a publicación da acta do acordo económico do convenio colectivo de Financiera Maderera, S.A. (Finsa) para os seus centros de traballo en Galicia para os anos 2022 e 2023.
Consellería de Promoción do Emprego e Igualdade — III. Outras disposicións — 03/04/2023

Visto o texto da acta do acordo económico do convenio colectivo de Financiera Maderera, S.A. (Finsa) para os seus centros de traballo en Galicia para os anos 2022 e 2023, que se subscribiu con data do 19 de xaneiro de 2023, entre a representación da empresa e a representación legal dos traballadores e traballadoras das centrais sindicais CC.OO., UGT, USO e CIG, e de conformidade co disposto no artigo 90, puntos 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade.
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon), creado mediante a Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 27 de febreiro de 2023
Sendo as 11.30 horas do día 19 de xaneiro de 2023, nos locais da empresa Financiera Maderera, S.A. (Finsa) en Santiago de Compostela, reúnense as persoas que a seguir se mencionan, integrantes da Comisión Negociadora do convenio colectivo de empresa en representación das catro fábricas de taboleiro de Finsa en Galicia (código de convenio 82000913012007):
• Por parte da representacion social:
– Por CC.OO.:
1. Jesús Mª Fernández Rodríguez. DNI nº: 33345383.
2. Alfonso Pedride Pérez. DNI nº: 14255169.
3. Mario González Davila. DNI nº: 34963521.
4. Víctor Rubianes César. DNI nº: 35478859.
5. José L. López Souto. DNI nº: 33273907 (por ausencia de Iván García Mayo).
– Por UGT:
1. Álvaro G. Lois Fernández. DNI nº: 33239000.
2. Miguel A. Pereiro Balseiro. DNI nº: 34996643.
3. José Otero Casal. DNI nº: 35471355.
4. José M. Ferreiro Rodeiro. DNI nº: 33286729.
5. Javier Rey Fernández. DNI nº: 76622897.
– Por USO:
1. Rubén Cao Rodríguez. DNI nº: 44456788.
– Por CIG:
1. Fernando Guillín Dubra. DNI nº: 33299884.
• En representación da empresa:
1. Mª Luz Cachafeiro García. DNI nº: 44819014.
2. Pilar Rodríguez Castillo. DNI nº: 34993476.
3. José Manuel Sánchez Expósito. DNI nº: 33309656.
4. José Pérez Enríquez. DNI nº: 33348188.
5. Modesto Vázquez Vilares. DNI nº: 33287691.
6. Rubén Campos López. DNI nº: 33348332.
7. Ramón Vázquez Lista. DNI nº: 32753769.
Reúnese a Comisión Negociadora no lugar e na data arriba indicados co obxecto de establecer os termos do acordo de modificación parcial do convenio colectivo e para aprobar a aplicación dos incrementos económicos pactados, procedendo á actualización de táboas e conceptos salariais para efectos de rexistro e publicación, que se aproba por unanimidade de todas as partes representadas na Comisión Negociadora.
En consecuencia, e recoñecéndose as partes reciprocamente lexitimación e capacidade na representación que teñen para o outorgamento desta acta de modificación parcial de convenio de acordo cos seguintes
Primeiro. Ámbito de aplicación e vixencia
O presente acordo parcial de convenio de incrementos salariais será de aplicación ao cadro de persoal das fábricas de taboleiro que a empresa Financiera Maderera, S.A. (Finsa) en Galicia, con centros de traballo en Santiago de Compostela, Padrón, Rábade (Lugo) e San Cibrao das Viñas (Ourense) (código de convenio 82000913012007).
O acordo de modificación parcial do convenio terá os efectos económicos e nos termos establecidos nos acordos segundo e terceiro que seguen.
Segundo. Acordos económicos ano 2022
1. Ambas as partes acordan a aplicación dun incremento económico do 3 % sobre as táboas e conceptos salariais actualmente vixentes, fóra da antigüidade consolidada e dos complementos de locomoción.
O cálculo da diferenza do importe lineal do complemento de locomoción levarase como en anos anteriores á achega ao Plan de xubilación, segundo o disposto no artigo 76 do convenio.
O acordo económico terá efectos retroactivos no ano 2022 e, polo tanto, aboaranse os atrasos correspondentes desde o 1 de xaneiro de 2022.
2. Téndose publicado o dato de inflación interanual do ano 2022 polo Instituto Nacional de Estadística (INE), que acadou unha taxa de incremento do 5,7 %, establécese como acordo da Mesa Negociadora aplicar unha porcentaxe de retribución variable non consolidable no ano 2022 do 2,7 %, que se calculará sobre os conceptos salariais fixos de cada persoa, unha vez aplicado o disposto no número anterior.
Terceiro. Ano 2023
Con efectos desde o 1 de xaneiro de 2023, acórdase a aplicación dun incremento económico do 2,7 % sobre as táboas e conceptos salariais vixentes o 31 de decembro do año 2022, co fin de que as táboas aplicables desde o 1 de xaneiro de 2023 teñan incluído o incremento do IPC acumulado o 31.12.2022.
A porcentaxe calculada segundo o disposto no parágrafo anterior aplicarase sobre as táboas e conceptos salariais do convenio, fóra da antigüidade consolidada e dos importes do complementos de locomoción.
O incremento do importe lineal do complemento de locomoción levarase como en anos anteriores á achega ao Plan de xubilación, segundo o disposto no artigo 76 do convenio.
Cuarto. Peche económico do ano 2022
O presente acordo parcial de convenio colectivo en materia económica terá a consideración de acordo definitivo para o ano 2022, acordando ambas as partes continuar a negociación colectiva ata a consecución dun acordo de convenio colectivo e que os acordos que se adopten, calquera que sexa o seu contido, non terán efectos sobre o ano 2022.
Quinto. Prazo para o aboamento dos atrasos
Ambas as partes acordan que na nómina do mes de xaneiro de 2023 se proceda á aplicación dos acordos anteriores e ao aboamento dos atrasos xerados correspondentes ao ano 2022.
Sexto. Aprobación das táboas salariais 2022
As contías dos salarios base e o valor das horas extraordinarias aplicables desde o 1 de xaneiro de 2022 son os recollidos nos anexos I e II que se acompañan á presente acta, unha vez aplicado o incremento do 3 %.
Os valores do complementos de locomoción, de conformidade co pactado, non sufrirán incremento, mantendo os valores do ano 2003, en que se alcanzou o acordo para o rateo a doce meses do importe anual do complemento de locomoción, que se recolle no anexo III da presente acta.
O incremento do importe lineal do complemento de locomoción levará como en anos anteriores á achega ao Plan de xubilación, segundo o disposto no artigo 76 do convenio colectivo. A achega lineal ao Plan de xubilación no ano 2022 terá un importe de 51,43 euros mensuais.
Sétimo. Incremento ano 2023
Con efectos do 1 de xaneiro de 2023 aplicarase un incremento económico sobre as táboas salariais vixentes o 31.12.2022 do 2,7 %, agás a antigüidade consolidada e dos complementos de locomoción, cuxo incremento lineal levará á achega ao Plan de xubilación.
As contías dos salarios base e o valor das horas extraordinarias aplicables desde o 1 de xaneiro de 2023 son os recollidos nos anexos IV e V que se acompañan á presente acta, unha vez aplicado o incremento do 2,7 %.
Os valores do complemento de locomoción, de conformidade co pactado, non sufrirán incremento, e manterán as contías que se recollen no anexo VI da presente acta.
O incremento do importe lineal do complemento de locomoción levará, como en anos anteriores, á achega ao Plan de xubilación segundo o disposto no artigo 76 do convenio. A achega ao Plan de xubilación no ano 2023 terá un importe de 54,07 euros mensuais.
Oitavo. Actualización de conceptos económicos 2022 e 2023
1. O importe dos complementos de xornada mensuais regulados no artigo 36 do convenio colectivo serán os que se recollen no cadro seguinte, unha vez aplicados os incrementos económicos pactados para 2022 e 2023.
2. O importe do complemento de continuidade de produción (artigo 38) terá un importe de 52,50 euros a partir do 1 de xaneiro de 2022 e de 53,92 euros mensuais a partir do 1 de xaneiro de 2023.
3. A compensación por redución do período vacacional continuado a 14 días por necesidades produtivas, prevista no artigo 20 do convenio para os sistemas de dúas quendas e media e tres quendas e media, e para o serradoiro terá un importe de 602,32 euros desde o 1 de xaneiro de 2022 e de 618,58 euros desde o 1 de xaneiro de 2023.
4. De conformidade co establecido no convenio a antigüidade consolidada non sufrirá incremento nin diminución quedando establecida no valor de 22,78 € mensuais.
5. O importe das compensacións económicas pactadas por quenda de traballo efectivo nos días de Nadal terán en 2022 os valores seguintes:
Os importes das compensacións por quenda efectiva de traballo nos días de Nadal establécense en 2023 nos importes seguintes:
6. A compensación de transporte para o persoal do centro de Finsa Padrón e do cadro de persoal de Finsa Fibranor establécese en 24,59 euros mensuais desde o 1 de xaneiro de 2022 e de 25,25 euros mensuais desde 1 de xaneiro de 2023.
7. O complemento de especialidade de mantemento regulado no artigo 39 do convenio, unha vez aplicados os incrementos pactados para os anos 2022 e 2023 terán os seguintes importes mensuais:
8. Acórdase incrementar o importe da mellora social regulado no artigo 47 do convenio (vale de comida) para xornada partida a 8,5 euros a partir do 1 de febreiro 2023.
9. O importe da compensación por traballo en sábado en quenda completa con cargo á bolsa de hora establécese para 2022 en 45,47 euros e o importe da compensación para o segundo sábado de traballo –nos meses de xullo e agosto a xornada completa– será de 68,20 euros.
O importe destes conceptos compensatorios incrementase o 1 de xaneiro de 2023 á contía de 46,70 euros e 70,04 euros.
Noveno
Ambas as partes acordan facultar a Luz Cachafeiro García, titular do DNI nº 44819014, para que en representación da empresa, proceda ao rexistro no sistema Rexcon desta acta de acordo de carácter económico ante a Dirección Xeral de Relacións Laborais, co fin de que mediante ela se lle dea o trámite oportuno e se proceda ao rexistro, depósito e publicación no DOG do presente acordo de modificación parcial do convenio colectivo de Financiera Maderera, S.A. (Finsa) para as fábricas de taboleiro de Galicia.
E en proba de conformidade, ratificando en todos os seus puntos a presente acta, os asistentes asinan no lugar e data arriba indicados.